CELEX: 32005D0863
Language: lv
Date: 2005-12-02 00:00:00
Title: 2005/863/EK: Komisijas Lēmums ( 2005. gada 2. decembris ), ar ko nosaka Kopienas finansiālo atbalstu to izdevumu segšanai, kuri radušies, izskaužot klasisko cūku mēri Spānijā 2001. gada beigās un 2002. gadā  (izziņots ar dokumenta numuru K(2005) 4627)

3.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 317/23
            
         
      KOMISIJAS LĒMUMS
   
   (2005. gada 2. decembris),
   ar ko nosaka Kopienas finansiālo atbalstu to izdevumu segšanai, kuri radušies, izskaužot klasisko cūku mēri Spānijā 2001. gada beigās un 2002. gadā
   (izziņots ar dokumenta numuru K(2005) 4627)
   (Autentisks ir tikai teksts spāņu valodā)
   (2005/863/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 3. panta 3. punktu,
   tā kā:
   
               (1)
            
            
               Spānijā 2001. gada beigās un 2002. gadā uzliesmoja klasiskais cūku mēris. Šīs slimība nopietni apdraud Kopienas mājlopus.
            
         
               (2)
            
            
               Lai novērstu slimības izplatīšanos un palīdzētu to izskaust iespējami ātri, atbilstīgi Lēmumam 90/424/EEK Kopienai finansiāli jāpiedalās to attaisnoto izdevumu segšanā, kas dalībvalstij radušies sakarā ar ārkārtas pasākumiem šīs slimības apkarošanai.
            
         
               (3)
            
            
               Saskaņā ar Komisijas 2003. gada 3. jūlija Lēmumu 2003/494/EK par Kopienas finansiālo atbalstu klasiskā cūku mēra izskaušanai Spānijā 2001. gada beigās un 2002. gadā (2) Kopiena piešķīra finansiālu atbalstu Spānijai, lai palīdzētu segt radušos izdevumus sakarā ar klasiskā cūku mēra apkarošanas ārkārtas pasākumiem, kuri īstenoti 2001. gada beigās un 2002. gadā.
            
         
               (4)
            
            
               Saskaņā ar minēto lēmumu piešķirtā finansiālā atbalsta pirmās iemaksas apmērs ir EUR 6 000 000.
            
         
               (5)
            
            
               Saskaņā ar to pašu lēmumu Kopienas finansiālā atbalsta atlikumu nosaka, pamatojoties uz Spānijas pieprasījumu, kas iesniegts 2003. gada 1. augustā, uz dokumentāciju, ar kuru visos sīkumos pamatoti pieprasījumā norādītie skaitļi, un uz to pārbaužu rezultātiem, kurus Komisijas veikusi uz vietas.
            
         
               (6)
            
            
               Ņemot vērā iepriekš minēto, tagad ir jānosaka Kopienas finansiālā atbalsta kopējā summa, kas paredzēta to izdevumu segšanai, kuri radušies, izskaužot klasisko cūku mēri Spānijā 2001. gada beigās un 2002. gadā.
            
         
               (7)
            
            
               Komisijas veikto pārbaužu rezultāti par Kopienas veterināro noteikumu ievērošanu un par vajadzīgo nosacījumu izpildi attiecībā uz Kopienas finansiālā atbalsta izmantošanu neļauj atzīt visus deklarētos izdevumus par attaisnotiem.
            
         
               (8)
            
            
               Komisijas novērojumus un attaisnoto izdevumu aprēķina metodi Spānijas iestādēm darīja zināmu ar 2005. gada 14. septembra vēstuli.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Kopienas finansiālā atbalsta kopējā summa to izdevumu segšanai, kas saistīti ar klasiskā cūku mēra izskaušanu Spānijā 2001. gada beigās un 2002. gadā, atbilstīgi Lēmumam 2003/494/EK ir noteikta EUR 6 784 124,44 apmērā.
   Tā kā ar Lēmumu 2003/494/EK jau ir atļauts izdarīt pirmo iemaksu EUR 6 000 000 apmērā, Spānijai izmaksā atbalsta atlikumu EUR 784 124,44 apmērā.
   2. pants
   Šis lēmums ir adresēts Spānijas Karalistei.
   
      Briselē, 2005. gada 2. decembrī
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 224, 18.8.1990., 19. lpp. Lēmumā jaunākie grozījumi izdarīti ar Eiropas Parlamenta un Padomes Direktīvu 2003/99/EK (OV L 325, 12.12.2003., 31. lpp.).
   
      (2)  OV L 169, 8.7.2003., 67. lpp.